



Republika e shqiperise

Enti rregullator i energjise

Bordi i Komisionereve

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VENDIM

## Nr.154 Datë. 29.12.2014

**PËR**

**FILLIMIN E PROÇEDURAVE TË LIÇENSIMIT TË SHOQËRISË “Devoll Hidropower” SH.A. NË AKTIVITETIN E FURNIZUESIT TË KUALIFIKUAR TË ENERGJISË ELEKTRIKE**

Në mbështetje të neneve 3, pika 31; 8 pika 2, gërma “a”; 9; 45 pikat 3 dhe 4 dhe 48, të Ligjit Nr. 9072, datë 22.05.2003, “*Për Sektorin e Energjisë Elektrike*” të ndryshuar, neneve 4 pika 1 gërma “f”; 5 pika 1 gërma “f” 8; 10, pika 1 dhe 3, të “*Rregullores për proçedurat e liçensimit, modifikimit, transferimit të plotë/të pjesshëm dhe rinovimit të liçensave*”, të miratuar me Vendimin e Bordit të Komisionerëve Nr. 108 datë 09.09.2008, nenit 18, pika 1, gërma “a”, të “*Rregullave të Praktikës dhe Proçedurave të ERE-s*”, miratuar me Vendimin e Bordit të Komisionerëve, Nr. 21, datë 18.03.2009, të ndryshuar, Bordi i Komisionerëve të Entit Rregullator të Energjisë (E.R.E), në mbledhjen e tij të datës 29.12.2014, mbasi shqyrtoi aplikimin e paraqitur nga shoqëria “Devoll Hidropower” sh.a., si dhe relacionin e Drejtorisë së Liçensimit dhe Monitorimit të Tregut dhe Drejtorisë Juridike dhe Mbrojtjes së Konsumatorit mbi liçensimin në aktivitetin e Furnizuesit të Kualifikuar të Energjisë Elektrike,

**Konstatoi se :**

Aplikimi i shoqërisë “**Devoll Hidropower**” sh.a. plotëson kërkesat e parashikura nga ERE në ”*Rregulloren për procedurat e liçensimit, modifikimit, transferimit të plotë /të pjesshem dhe rinovimit të liçensave”* si më poshtë:

Për Dokumentacionin e Përgjithshëm

* Neni 9, pika 1 Formati i aplikimit : eshte plotesuar ne menyre korrekte
* Neni 9, pika 2 Dokumentacioni juridik, administrator dhe pronesor : eshte i plotesuar teresisht.
* Neni 9, pika 3 Dokumentacioni financiar dhe fiskal eshte i plotesuar teresisht
* Neni 9, pika 4/9, gërma a,b dhe c janë paraqitur dhe plotësuar korrekt.

Për gjithë sa më sipër cituar Bordi i Komisionerëve të ERE-s,

**Vendosi:**

1. Të fillojë procedurat për shqyrtimin e aplikimit të shoqërise **“Devoll Hidropower” sh.a.** për licencimin në aktivitetin e Furnizuesit të Kualifikuar të Energjisë Elektrike.
2. Ngarkohet Drejtoria e Liçensimit dhe Monitorimit të Tregut të njoftojë aplikuesin për vendimin e Bordit të Komsionerëve të ERE-s.

Ky vendim hyn në fuqi menjëherë.

Ky vendim botohet në Fletoren Zyrtare.

**KRYETARI I ERE-s**

**PETRIT AHMETI**